2010-чу шарахь Дагестанехь вайначу ГIалгIайчуьрчу вахархочуьнца Хутиев Мухьаммадца доьзна, Хутиев а, кхинберш а Оьрсийчоьнна дуьхьал гIуллакхан хьокъехь Европерчу адамийн бакъонашкахула йолчу кхело (ЕСПЧ) шаьш бина сацам бовзийтина тахана, шинарин дийнахь. Хутиев лачкъорах а, цул тIаьхьа иза вийна хила магарх а, иштта кхачо йоллуш зулам теллина цахиларх а жоьпалла Оьрсийчоьнна тIехь ду аьлла, билгалдаьккхина кхелахоша. Вайначун гергарчарна 60 эзар евро компенсаци далар тIедожийна, хаамбо Мемориало (Оьрсийчоьнан Iедало арахьарчу агентийн тептара яьккхина Мемориаламма Мемориал реза ца хилла и статус тIеэца – Редакцин билгалдаккхар.). 